stanford-oval/wikipedia huggingface dataset:
דברים מוזרים

| --- | --- |

לוגו הסדרה
 סוגה:  מותחן מדע בדיוני אימה על-טבעי דרמה מסתורין פנטזיה
 יוצרים:  מאט ורוס דאפר
 כותבים:  רוס דאפר, מאט דאפר 
 בימוי:  שון לוי, רוס דאפר, מאט דאפר, אנדרו סטנטון, ריצ'רד גרינברג 
 שחקנים:  וינונה ריידר דייוויד הארבור פין וולפהארד מילי בובי בראון סיידי סינק נואה שנאפ גאטן מאטרצו צ'ארלי היטון נטליה דייר ג'ו קירי דקר מונטגומרי מת'יו מודין קיילב מק'לאפלין
 פרסים:  פרס גילדת שחקני המסך
 ארץ מקור:  ארצות הברית ארצות הברית
 שפות:  אנגלית
 מקום התרחשות:  אינדיאנה, קמצ'טקה, שיקגו, Ruth, הוקינס, Upside Down 
 מספר עונות:  4
 מספר פרקים:  34 
 הפקה
 מפיקים בפועל:  שון לוי דן כהן מאט ורוס דאפר
 חברת הפקה:  21 Laps Entertainment
 הפצה:  נטפליקס 
 אתר צילומים:  ג'קסון
 מוזיקה:  Kyle Dixon, Michael Stein 
 אורך פרק:  42–142 דקות
 שידור
 רשת שידור:  נטפליקס
 פורמט (תמונה):  4K ‏(Ultra HDTV) HDR
 תקופת שידור מקורית:  15 ביולי 2016 – הווה
 קישורים חיצוניים
 אתר רשמי
 דף התוכנית ב-IMDb
 
דברים מוזרים (באנגלית: Stranger Things) היא סדרת טלוויזיה אמריקאית מסוגת דרמת-אימה מבית נטפליקס. הסדרה נכתבה, בוימה והופקה על ידי האחים מאט ורוס דאפר, והופקה בפועל על ידי שון לוי ודן כהן. עלילת הסדרה מתחילה בשנת 1983 וסבה אחר חקירת היעלמותו בנסיבות מסתוריות של נער בעיירה קטנה באינדיאנה בשם הוקינס. בין השאר, הסדרה משתמשת באלמנטים מיצירותיהם של סטיבן ספילברג, סטיבן קינג וג'ון קרפנטר.
העונה הראשונה עלתה לשירות הזרמת המדיה נטפליקס ב-15 ביולי 2016; העונה השנייה עלתה לשירות ב-27 באוקטובר 2017; והעונה השלישית עלתה לשירות ב-4 ביולי 2019. עונתה הרביעית של הסדרה התחלקה לשני חלקים – חלקה הראשון עלה ב-27 במאי 2022 וחלקה השני ב-1 ביולי 2022. העונה החמישית צפויה לעלות בסוף 2025.
תקציר העלילה > עונה 1

ויל באיירס בן ה-12 נעלם לאחר שיצור מסתורי מתקיף אותו בדרך לביתו. חבריו מייק וילר, לוקאס סינקלייר ודסטין הנדרסון יוצאים לחפש אותו ונתקלים בילדה מגולחת ראש, מפוחדת ורטובה עד לשד עצמותיה. הם אוספים אותה לביתו של מייק, שם היא מסתתרת במרתף ומצטרפת למאמצי החבורה. הילדה מציגה עצמה כ-"11", בהתאם למספר המקועקע על זרועה, והיא זוכה לכינוי אל (קיצור של "אילבן", 11 באנגלית). אל מתגלה כבעלת כוחות על-טבעיים, בהם היכולת להשפיע על חפצים ועל בעלי חיים ובני אדם בעזרת המחשבה בלבד. היא נמלטה ממעבדת מחקר ממשלתית הסמוכה לעיירה, בה הייתה כלואה לצורכי ניסויים.
בהמשך מתברר כי ויל לכוד בממד אחר, "העולם ההפוך". אמו של ויל, ג'ויס, מצליחה לתקשר איתו דרך אותות שהוא מעביר על ידי שימוש בנורות חשמל. לאחר שלכאורה גופתו של ויל מתגלה במחצבה הסמוכה לעיירה, מסרבת האם לקבל את הבשורה המרה ומתעקשת כי בנה עדיין חי. מפקד המשטרה המקומי, ג'ים הופר, שהיה בתחילה ספקן לגבי הטענות האלו, חושף קנוניה בה מעורבים אנשי מעבדת המחקר הממשלתית. במקביל ממשיך היצור להטיל אימה ולהעלים תושבים נוספים בעיירה, ביניהם את ברברה "בארב" (ברברה) הולנד, חברתה הטובה ביותר של ננסי וילר, אחותו הגדולה של מייק.
בעקבות היעלמותה של בארב, ננסי מצטרפת לאחיו הגדול של ויל, ג'ונתן, על מנת לגלות דברים חדשים על היעלמותם של בארב וויל. במקביל, הופר וג'ויס, גם חוקרים את היעלמותו של ויל יחדיו, ובמקביל אליהם חבריו של ויל, מייק, דסטין, לוקאס ואל, חוקרים את היעלמותו גם כן.
החבורה מצליחה להעביר את התודעה של אל אל העולם ההפוך בעזרת מכל ציפה, שם היא מגלה שבארב נהרגה על ידי היצור שחי שם, אך היא רואה שוויל עדיין חי. הופר וג'ויס נתפסים בידי מדענים במעבדות הוקינס ולבסוף אחרי הסכם שעשו הם נכנסים לעולם ההפוך. הכינוי של המפלצת אצל בני החבורה הוא "הדמגורגון", בעקבות המפלצת מהמשחק מבוכים ודרקונים.
ג'ונתן וננסי מנסים לתפוס את הדמגורגון בכך שהם מארגנים לו מלכודת, ובזמן שהם מחכים ליצור, סטיב הרינגטון, בן זוגה של ננסי, מופיע ומתנצל לפנייה לאחר שפגע בה. הדמגורגון מגיע והמלכודות לא עובדות. הדמגורגון מנסה לפגוע בג'ונתן, אך סטיב מגיע ומכה את היצור, שנתפס לבסוף במלכודת. השלושה שורפים אותו ובינתיים הופר וג'ויס מחפשים את ויל בעולם הפוך.
מייק, דסטין, לוקאס, ננסי, סטיב, ג'ונתן, הופר וג'ויס מאחדים כוחות במטרה להציל את ויל, להילחם ביצור, ולהתחמק מסוכני הממשלה הרודפים אחר אל. לבסוף, בשביל להציל את ויל, אל מקריבה את עצמה כדי להרוג את המפלצת. הופר וג'ויס מוצאים את ויל כשהוא מחוסר הכרה וצמח מטפס נמצא בתוך פיו. הם מצליחים להחזיר את נשימתו ומאוחר יותר הוא מתעורר בבית החולים. לאחר כמה שבועות מתגלה שחלק קטן מהעולם ההפוך עדיין נמצא בתוך ויל ולכן הוא מקיא חלק קטן מהעולם ההפוך שדומה לחשופית לתוך הכיור בביתו.
תקציר העלילה > עונה 3

בתחילת העונה מציגים את הקיץ "הרגוע" של החבורה. אילבן ומייק ביחד וכך גם לוקאס ומקס. מקס ואילבן מתקרבות והופכות לחברות טובות. הופר אינו אוהב את הזוגיות של הבת שלו עם מייק, מואס בכך ומאיים על מייק שיתרחק מאל ומכריח אותו לשקר לה. אל, שאינה יודעת על האיום של אביה, נפגעת ממייק ונפרדת ממנו. מקס לוקחת את אילבן לקניון בפעם הראשונה על מנת לשפר את מצב רוחה.
דסטין הכיר חברה חדשה מהלך מחנה הקיץ שבו היה, בשם סוזי אך הוא אוהב לקרוא לה סוזי פו, אך חבריו לא מאמינים לו. על מנת להוכיח שסוזי אמיתית, דסטין לקח אותם לגבעה, בשביל לתקשר עם סוזי דרך מכשיר הקשר שלו. העניינים מתחילים להסתבך כשדסטין קולט במכשיר הקשר שלו שידור ברוסית, וכשוויל מתחיל להרגיש שמשהו לא בסדר.
סטיב מתחיל לעבוד בחנות גלידה בקניון המקומי ביחד עם נערה בשם רובין באקלי, והשניים מתקרבים. ננסי וג'ונתן עובדים שניהם בעיתון, בתור מתמחים. במהלך העבודה, הם קיבלו דיווח מוזר, והחליטו לטפל בו יחד. דסטין פונה אל סטיב בנוגע לשידור שקיבל. סטיב אומר לדסטין שהוא לא יודע רוסית ואינו יכול לעזור לו, אך רובין מפענחת את השידור והם מגלים שמדענים רוסים פלשו להוקינס ושבבעלותם מתקן ענק שיפתח שער לעולם ההפוך מחדש. דסטין, רובין וסטיב יצאו למשימה לעצור את המדענים הרוסים מלפתוח את השער, ובהמשך צירפו גם את אריקה (אחותו הקטנה של לוקאס) למשימה. הרביעייה הגיעו מאוחר מדי, והמדענים הרוסים פתחו כבר את השער. דסטין בורח עם אריקה, אך סטיב ורובין נתפסו לחקירה של הרוסים. המדענים הרוסים מסממים את סטיב ורובין, והם מגלים להם על דסטין ואריקה, ושהעזרה שלהם בדרך. הרוסים מכים את סטיב ורובין ושניהם מאבדים את הכרתם. דסטין ואריקה מגיעים ומצילים את השניים, והרביעייה בורחת משם לקולנוע. אין בידיהם שום הוכחה לסיפור, חוץ מהצופן. סטיב מנסה להתחיל עם רובין, אך היא דוחה אותו ואומרת לו שהיא לסבית.
באותו הזמן, בילי סובל מחזיונות מטרידים. כשהוא נעלם, מקס ואילבן הולכות לחפש אותו, ומתגלה שמצליף המוחות השתלט על גופו ועל עוד הרבה אנשים אחרים. בשלב כלשהו, מצליף המוח מגיע לחבורה ופוצע את אילבן ומשבש את כוחותיה. כולם מגיעים לקניון, שם מצליף המוחות נמצא וגם בילי.
בסופו של דבר, אילבן מזכירה לבילי מיהו בעזרת זיכרון שהיא ראתה ששייך לבילי שהיה בים בקליפורניה, כאשר היה קטן ולפני שהוריו התגרשו. בילי מצליח לתת לחבורה לחיות ולברוח אך מצליף המוחות הורג אותו.
ג'ים הופר וג'ויס מצטרפים לחבורה, אחרי שהצליחו לעצור את ה"מחסל" הרוסי שנשלח בידי הרוסים לחסל כל מי שמנסה לחבל במתקן שיפתח את השער או ימנע את הניסוי. ג'ויס מצליחה לסגור את השער ברגע האחרון, אך ג'ים הופר אינו מספיק לברוח. חודש לאחר הקרב, אילבן ומשפחת באיירס עוברים לקליפורניה ואילבן קוראת מכתב שהופר השאיר מאחור והתגלה על ידי ג'ויס. הם נפרדים מהחברים ויוצאים לדרך. בסצנה לאחר הכתוביות המתרחשת בסיביר, שני חיילים רוסים מציינים אדם וקוראים לו ה"אמריקאי", מה שמרמז שהופר עדין חי. לאחר מכן מראים דמוגורגן שהצליח לשרוד ומשומש כטורף קורבנות בגולאג.
תקציר העלילה > עונה 4

החבורה מתפצלת לראשונה לארבעה אזורים מרוחקים: העיירה הוקינס, המעבדה הלאומית הסמוכה לה, קליפורניה ורוסיה. אילבן נופלת קורבן לבריונות בבית הספר התיכון בקליפורניה, בו התחילה ללמוד לאחרונה יחד עם ויל. החבורה חוקרת סדרת מקרי רצח מסתוריים ולבסוף מאחדת את מאמציה הרבים בניסיון לעצור ישות לא מוכרת וחזקה מאי פעם, וקנה. בשעה שווקנה מטיל את אימתו על תושבי הוקינס, ג'ויס באיירז יוצאת למסע בניסיון להציל את הופר ממתקן הכליאה הרוסי אליו נשלח. ויל, מייק, ג'ונתן וחברו ארגייל שידוע בחיבתו לעישון, מנסים לחמוק מכוחות הממשלה. אלה פושטים על ביתם בקליפורניה במהלך החיפושים אחר אילבן, מתוך אמונה שהיא אחראית לשורת האירועים המטרידים שאירעה לאחרונה בהוקינס. בתחילתה של חופשת האביב, אילבן נאלצת להתמודד גם עם זכרונות עגומים מילדותה במעבדה הלאומית של הוקינס, ויוצאת למסע מרוחק, זאת על מנת להשיב את הכוחות שנלקחו ממנה בתום העונה השלישית. לבסוף, כולם מתאחדים לעלילה משותפת. בסוף העונה מתברר כי העולם ההפוך החל להתמזג עם העולם האמיתי.
סקירה > סקירת סדרה

| עונה | עונה | פרקים | פרקים | הוזרמה לראשונה (ארצות הברית)> הפרק הראשון | הוזרמה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 8 | 8 | 15 ביולי 2016 | 15 ביולי 2016 |
|  | 2 | 9 | 9 | 27 באוקטובר 2017 | 27 באוקטובר 2017 |
|  | 3 | 8 | 8 | 4 ביולי 2019 | 4 ביולי 2019 |
|  | 4 | 9 | 7 | 27 במאי 2022 | 27 במאי 2022 |
|  | 4 | 9 | 2 | 1 ביולי 2022 | 1 ביולי 2022 |
|  | 5 | 8 | 8 | 2025 | 2025 |
הפקה

רוס דאפר (מימין) ומאט (משמאל) דאפר, יוצרי הסדרה (האחים דאפר)
הפקה > צילומים

על אף שבתסריט המקורי העיירה הייתה עיירת חוף בהשראת העיירה מ"מלתעות", הסרט האהוב על הכותבים, שונה המיקום לעיירה באינדיאנה משיקולי תקציב. שיקולים אלו הביאו גם לקיצוץ באפקטים חזותיים. צילומי הסדרה התבצעו בעיר אטלנטה שבג'ורג'יה ובאתרים הסמוכים לה, בין השאר באוניברסיטת אמורי, בעיירה ג'קסון ובמחצבת בלווד.
הפקה > פסקול

פסקול הסדרה הולחן על ידי מייקל סטיין וקייל דיקסון מלהקת "S U R V I V E" (אנ') ונעשה בו שימוש רב בסינתיסייזר וסינת'ווייב. בפסקול שולבו סגנונות האיטלו דיסקו, רוק מתקדם, אמביינט ומוזיקת הגל החדש, והשראה נלקחה מהיוצרים ז'אן מישל ז'אר, טנג'רין דרים, ואנגליס, גובלין, פביו פריצי וג'ון קרפנטר.
בפסקול נעשה שימוש בסינת'ווייב.
הפצה

שמונה פרקי העונה הראשונה של הסדרה עלו בבת אחת באתר נטפליקס ב-15 ביולי 2016. הסדרה הפכה לאחת ההצלחות הגדולות ביותר של נטפליקס, ב-35 הימים הראשונים מאז עלתה צפו בכל פרק בממוצע 14.07 מיליון צופים בגילאים 18–49, נתון הנמוך רק מהסדרה "צער גידול בנות - הדור הבא" ומהעונה הרביעית של "כתום זה השחור החדש". על פי אתר Rotten Tomatoes הסדרה זכתה לדירוג של 95% מצד מבקרי הטלוויזיה ו-95% מצד הצופים.
נטפליקס הודיעה כי עונה שנייה של הסדרה בת תשעה פרקים, המתרחשים ב-1984 תשודר ב-27 באוקטובר 2017. לעונה זו לוהקו שון אסטין, פול רייזר, לינה ברת'אלסן ובראט ג'למן. קדימון לעונה שודר במהלך סופרבול LI וכולל התייחסויות לסרטים "הערפל" ו"מכסחי השדים".
העונה השלישית עלתה ב-4 ביולי 2019 לנטפליקס.
חלקה הראשון של העונה הרביעית עלה ב-24 במאי 2022 וחלקה השני עלה ב-1 ביולי 2022.
פרסים ומועמדויות

הסדרה הייתה מועמדת לזכייה בפרס גלובוס הזהב בקטגוריית סדרת הדרמה הטובה ביותר, וינונה ריידר הייתה מועמדת בקטגוריות השחקנית הטובה ביותר בסדרת דרמה. הסדרה זכתה בפרס גילדת המפיקים לסדרת הדרמה הטובה ביותר ובפרס גילדת שחקני המסך לאנסמבל הטוב ביותר. ריידר ומילי בובי בראון היו מועמדות לפרס גילדת שחקני המסך. הסדרה הייתה מועמדת ל-19 פרסי אמי, כולל בקטגוריית סדרת הדרמה הטובה ביותר, שחקנית המשנה הטובה ביותר (מילי בובי בראון) ושחקן המשנה הטוב ביותר (דייוויד הארבור) וזכתה בחמישה פרסים בהם הליהוק הטוב ביותר, העריכה הטובה ביותר ועריכת הסאונד הטובה ביותר.
הסדרה זכתה בפרס סדרת המשפחה הטובה ביותר בפרסי בחירת הילדים של ניקולודאון.
מחזה המבוסס על הסדרה

בשלהי שנת 2023 עתיד לעלות לבמת תיאטרון פיניקס שבתיאטראות וסט אנד בלונדון המחזה דברים מוזרים: הצל הראשון המבוסס על סדרת הטלוויזיה "דברים מוזרים".
הערות שוליים

↑  What ‘Stranger Things’ can teach Hollywood about making movies, באתר ניו יורק פוסט, 27 באוגוסט 2016
↑  ‘Stranger Things’: Shawn Levy on Directing Winona Ryder, Netflix’s Viral Model, באתר וראייטי, 22 ביולי 2016
↑  A Stranger Things Glossary: Every Major Film Reference in the Show, From A–Z, Vulture (באנגלית)
↑  'Stranger Things': How Netflix's Retro Hit Resurrects the Eighties, באתר רולינג סטון, 21 ביולי 2016
↑  WATCH: This amazing supercut shows “Stranger Things”’ ’80s movie references in striking detail, באתר salon.com, ‏5 באוגוסט 2016
↑  Stranger Things doesn't just reference '80s movies. It captures how it feels to watch them., באתר vox.com, ‏2 באוגוסט 2016
↑  Nostalgic nightmares: how Netflix made Stranger Things a watercooler smash, באתר הגרדיאן, 5 באוגוסט 2016
↑  Georgia Locations for Netflix’s ‘Stranger Things’, באתר deepsouthmag.com‏, 28 ביולי 2016
↑  Stranger Things: 10 eerie electronic gems to hear if you loved the Netflix show, באתר factmag.com,‏ 6 באוגוסט 2016
↑  ‘Stranger Things’ Ratings: Where Series Ranks Among Netflix’s Most Watched, באתר וראייטי, 25 באוגוסט 2016
↑  על הסדרה, באתר Rotten Tomatoes
↑  Netflix's hit 'Stranger Things' has been renewed for season 2 — here's the teaser, באתר ביזנס אינסיידר, 31 באוגוסט 2016
↑  'Stranger Things' Enlists Brett Gelman for Season 2 (Exclusive), באתר הוליווד ריפורטר, 18 בנובמבר 2016
↑  Winners: 2017 Producers Guild Awards, באתר גילדת המפיקים, 28 בינואר 2017
| פרס גילדת שחקני המסך לאנסמבל השחקנים הטוב ביותר בסדרת דרמה |
| --- | --- | --- |
| 1994‏-2000 | NYPD Blue ‏ (1994) • ER ‏ (1995) • ER ‏ (1996) • ER ‏ (1997) • ER ‏ (1998) • הסופרנוס (1999) • הבית הלבן (2000) |  |
| 2001-היום | הבית הלבן (2001) • עמוק באדמה (2002) • עמוק באדמה (2003) • CSI ‏ (2004) • אבודים (2005) האנטומיה של גריי (2006) • הסופרנוס (2007) • מד מן (2008) • מד מן (2009) • אימפריית הפשע (2010) • אימפריית הפשע (2011) • אחוזת דאונטון (2012) • שובר שורות (2013) • אחוזת דאונטון (2014) • אחוזת דאונטון (2015) • דברים מוזרים (2016) • החיים עצמם (2017) • החיים עצמם (2018) • הכתר (2019) • הכתר (2020) • יורשים (2021) • הלוטוס הלבן (2022) • יורשים (2023) ‏•‏‏ שוגון (2024) |  |
| 0 | 1 | 2 |
| --- | --- | --- |
| הקודם: 2021: לוקי | פרס בחירת הקהל לתוכנית הטלוויזיה של השנה  2022: דברים מוזרים | הבא: 2023: האנטומיה של גריי |
| 0 | 1 | 2 |
| --- | --- | --- |
| הקודם: 2021: לוציפר | פרס בחירת הקהל לסדרת המדע בדיוני/פנטזיה של השנה  2022: דברים מוזרים | הבא: |
כרזת העונה הראשונה מול כרזת העונה השנייה
דייוויד הארבור לוהק לדמותו של מפקד המשטרה, ג'ים הופר, על ידי האחים דאפר, שהאמינו שהתפקיד יהווה עבורו את קפיצת המדרגה לה הוא ייחל.
מחצבת בלווד והאגם שנוצר בתחתיתה, שימשו כאחד מאתרי הצילומים של הסדרה.
מילי בובי בראון שמגלמת את דמותה של אילבן
קמרין מנהיים

| --- | --- |

קמרין מנהיים בפסטיבל הסרטים טרייבקה, (2007)
 לידה:  8 במרץ 1961 (בת 64) קלאדוול, ניו ג'רזי, ארצות הברית
 שם לידה:  Debra Frances Manheim 
 מדינה:  ארצות הברית 
 תקופת הפעילות:  מ-1983 
 מקום לימודים:  בית הספר לאמנויות על שם טיש  התיכון הקלאסי על שם וודרו וילסון  אוניברסיטת קליפורניה בסנטה קרוז  Cabrillo College 
 צאצאים:  מיילו מנהיים 
 פרסים והוקרה:  פרס אמי   פרס גלובוס הזהב
 http://www.camrynmanheim.com/
 פרופיל ב-IMDb
 
קמרין מנהיים (אנגלית:  Camryn Manheim; נולדה ב-8 במרץ 1961) היא שחקנית קולנוע, טלוויזיה ותיאטרון יהודייה-אמריקאית. זוכת פרס גלובוס הזהב ופרס אמי על תפקידה בתור אלינור פראט בסדרת הטלוויזיה "הפרקליטים".
ראשית חייה

מנהיים נולדה בעיירה קלאדוול שבניו ג'רזי וגדלה בעיר פאוריה שבמדינת אילינוי. נולדה בשם דברה פרנסיס מנהיים למשפחה יהודית, אמה סילביה הייתה מורה ואביה ג'רום היה פרופסור למתמטיקה.
מנהיים היא בעלת שני תארים אקדמיים, אחד מאוניברסיטת קליפורניה בסנטה קרוז והשני מבית הספר לאמנויות על שם טיש באוניברסיטת ניו יורק.
קריירה

התחילה את דרכה בסרטו של אלן פארקר "הדרך לוולוויל" ובקומדיה הגאה "ג'פרי".
ב-1998 שיחקה בתפקיד קולנועי משמעותי ראשון בקומדיה "רומי ומישל – פגישת מחזור", ביחד עם פיליפ סימור הופמן בקומדיה השחורה "אושר" ובסרטו השני של מ. נייט שאמלאן "ער לחלוטין".
בשנת 2000 הופיעה בסדרת הפנטזיה המצליחה "הממלכה העשירית" בתפקיד שלגייה.
ב-2002 שיחקה בדרמת הפשע הטלוויזיונית של הHBO "פרויקט לארמי".
ב-2003 השתתפה בתפקיד קטן בפרודיה "מת לצעוק 3".
ב-2005 השתתפה במותחן האימה "מים אפלים" ובדרמה "חיים בלתי גמורים".
ב-2007 שיחקה בסרטו של אנתוני הופקינס "סליפסטרים".
התפרסמה גם בזכות הופעותייה בסדרת המתח "הלוחשת לרוחות", שם שיחקה בתפקיד דיליה בנקס חברתה של גיבורת הסדרה מלינדה גורדון (ג'ניפר לאב יואיט) שמתקשרת עם רוחות. השתתפה בסדרה החוק של הארייט בעונה הראשונה במספר פרקים שם שיחקה כתובעת פלילית עם השחקנית קתי בייטס.
באוגוסט 2016 שיחקה בסרט המתח "זר דופק בדלת" לצד רוזמונד פייק וראיין פיליפה.
בין השנים 2022 ל-2024 שיחקה בסדרה "חוק וסדר".
קריירה > הפרקליטים

לאחר תפקידים קטנים במספר סרטים קטנים התפרסמה מנהיים לראשונה בשנת 1997 בה התחילה את תפקידה בן שבע השנים בסדרת הדרמה המשפטית של דייוויד אי קלי "הפרקליטים".
על הופעותיה בתפקיד הפרקליטה אלינור פראט קיבלה מנהיים בשנת 1999 את פרס אמי ואת פרס גלובוס הזהב אותו חלקה ביחד עם פיי דאנאוויי.
חיים אישיים

מנהיים היא אם חד הורית לילד שנולד לה בשנת 2001 בנה הוא כוכב דיסני מיילו מנהיים.
היא פעילה חברתית ופועלת נמרצות לטובת פמיניזם ולקבלת אנשים שמנים ולהט"ב.מנהיים סיפרה על חייה האישיים והמקצועיים, עם הקשיים שנאלצה להתמודד בדרך להצלחה בספרה "אני שמנה, אז מה!" שיצא לאור בשנת 2000.
פילמוגרפיה

הדרך לוולוויל (1994)
ג'פרי (1995)
אירייזר (1996)
הצלת התשוקה (1996)
רומי ומישל - פגישת מחזור (1998)
אושר (1998)
ער לחלוטין (1998)
ג'ו המלך (1999)
מאיזה כוכב אתה? (2000)
דברים של בנות (2001) - סרט טלוויזיה
פרויקט לארמי (2002) - סרט טלוויזיה
מת לצעוק 3 (2003)
רצח אינטימי (2004)
מים אפלים (2005)
חיים בלתי גמורים (2005)
בית ספר לריקודים סלוניים ולנימוסים של גב' הוצ'קיס (2005)
סליפסטרים (2007)
הסכם הריוני (2007)
מאיזה כוכב אתה? (2007)
אהבה כואבת (2009)
פשוט פק (2009)
הסכם ההיריון (2010) - סרט טלוויזיה
למצוא את האחת (2012)
The Hot Flashes‏ (2013)
ניידת משטרה (2015)
זר דופק בדלת (2015)
הכל אודות נינה (2018)
על החיים ועל המוות (2019)
Killing Eleanor‏ (2020)
פילמוגרפיה > טלוויזיה

הפרקליטים (1997–2004)
הממלכה העשירית (2000)
ישנן בנות (2004)
גיבורי העיירה (2004) - דיבוב
אלביס (2005)
הלוחשת לרוחות (2006–2010)
The Makeover‏ (2013) - סרט טלוויזיה של ABC
מבוקש (2013–2014)
אקסטנט (2014)
יאנגר (2016)
וייקו (2018)
דולי פרטון: מיתרי הלב (2019)
הקוסמים (2019)
סטאמפטאון (2019-הווה)
ביג שוט (אנ') (2021)
חוק וסדר (2022-2024)
ג'ון גודמן

| --- | --- |

גודמן, מרץ 2006
 לידה:  20 ביוני 1952 (בן 72) Affton, ארצות הברית 
 שם לידה:  John Stephen Goodman 
 מדינה:  ארצות הברית 
 תקופת הפעילות:  מ-1975
 מקום לימודים:  אוניברסיטת המדינה של מיזורי  St. Louis Community College  Affton High School 
 מספר צאצאים:  1 
 פרסים והוקרה:  אגדות דיסני (2013)  פרס אמי להופעת אורח הטובה ביותר של שחקן בסדרת דרמה (2006)  פרס אמי לבידור בפריים טיים  כוכב בשדרת הכוכבים בהוליווד 
 פרופיל ב-IMDb
 
ג'ון גודמן בכנס קומיק-קון, סן דייגו 2016
ג'ון גודמן בכנס קומיק-קון, סן דייגו 2016
ג'ון סטיבן גודמן (באנגלית: John Stephen Goodman; נולד ב-20 ביוני 1952) הוא שחקן אמריקאי הידוע בתפקידיו הקומיים, ובפרט הופעותיו ברבים מסרטיהם של האחים כהן ותפקידו בסדרת הטלוויזיה "רוזאן". זכה בפרס אמי ובפרס גלובוס הזהב.
ביוגרפיה

גודמן נולד באפטון, מיזורי, ארצות הברית. לגודמן אחות בשם אליזבת ואח בשם לזלי. משפחתו נוצרית והוא ממוצא אנגלי, גרמני וולשי. ב-1954, מת אביו מהתקף לב. הוא זכה במלגה ללימודי פוטבול באוניברסיטת דרום-מערב מיזורי. במהלך אותה תקופה, החליט גודמן כי הוא רוצה להיות שחקן ועבר לניו יורק ב-1975.
הוא החל להופיע בתיאטראות ופרסומות טלוויזיה, ובתחילת שנות ה-80, הוא התחיל לשחק בקולנוע.
גודמן התפרסם בזכות תפקידו כדן קונר בקומדיית מצבים המצליחה "רוזאן", אשר שודרה בין השנים 1988 – 1997 ברשת ABC.
הוא הופיע בסיטקום משלו, "נורמל, אוהיו", שם הוא גילם הומוסקסואל שחזר לעיירת הולדתו כדי להתחיל חיים חדשים. למרות שהסדרה העבירה מסר חיובי לקהילה ההומו-לסבית, היא לא זכתה במעריצים רבים מקהילה זו, והיא נקטלה על ידי המבקרים. גודמן הוא מנחה אורח שכיח בסאטרדיי נייט לייב, והוא הופיע בתפקיד זה פעמים רבות. ג'ון גודמן גם גילם תפקיד בסדרה "הבית הלבן" במשך מספר פרקים. ב-2006 התארח בסדרה הדרמה קומית "סטודיו 60" ב-NBC, שעל תפקידו זה זכה גודמן בפרס אמי לשחקן אורח מצטיין בסדרת דרמה. בשנת 2011 השתתף גודמן בסרט האילם "הארטיסט" בתפקיד מנהל הסטודיו אל זימר.
באפריל 2013 החל לשחק בתפקיד ראשי בסאטירה הפוליטית "בית אלפא" בתפקיד של ג'יל ג'ון ביגס, סנאטור רפובליקני מטעם צפון-קרוליינה. באוקטובר 2014 עלתה העונה השנייה והאחרונה של הסדרה.
בשנת 2015 שיחק בדמותו של דוני בחידוש של וסט אנד למחזה "אמריקן באפלו" פרי עטו של דייוויד מאמט.
ב-2017 שיחק בסרט הדרמה "הגיבורים של בוסטון", באותה שנה השתתף גם בסרט ההרפתקאות "קונג: אי הגולגולת", אשר מהווה אתחול לסדרת סרטי קינג קונג.
ב-2018 החל לככב בסיטקום של ABC, "הקונרים", בתפקיד הראשי של דן קונר.
בשנת 2025 הוא צפוי לדבב בסרט "דרדסים" את דרדסבא.
פילמוגרפיה > קולנוע

סיפורים אמיתיים (1986)
בייבי אריזונה (1987)
שחיתות בגדול (1987)
פאנץ' ליין (1988)
ארכנופוביה (1990)
ברטון פינק (1991)
אנחנו חוזרים! סיפור הדינוזאורים (1993) - דיבוב
הצגה יומית (1993)
הקפיצה הגדולה (1994)
הפלינטסטונס (1994)
אהבה בפקק תנועה (1996)
קטנים עליו (1997)
ביג לבובסקי (1998)
עבודה מלוכלכת (1998)
האחים בלוז 2000 (1998)
לגעת במוות (1999)
The Runner ‏(1999)
מאיזה כוכב אתה? (2000)
הקיסר נפל על הראש (2000) - דיבוב
חופשיות על הבר (2000)
אחי, איפה אתה? (2001)
לילה אחד במק'קולס (2001)
אגדות וסיפורים (2001)
האיש הראשון שלי (2001)
מפלצות בע"מ (2001) (דיבוב)
תרגילים מלוכלכים (2002)
מחופשים ואנונימיים (2003)
ספר הג'ונגל 2 (2003) - דיבוב
הקיסר נפל על הראש 2 (2005) דיבוב
בית ספר לריקודים סלוניים ולנימוסים של גב' הוצ'קיס (2005)
מבול של צרות (2007)
גזר דין מוות (2007)
ספייד רייסר (2008)
גנטי (2008)
וידויים של שופהוליק (2009)
הנסיכה והצפרדע (2009)
Alabama Moon ‏ (2009)
האפיפיורית יוהנה (2009)
הארטיסט (2011)
קרוב להפליא ורועש להחריד (2011)
כנסיית הפחד (2011)
ארגו (2012)
משאלת חג המולד של פלנקטון! ("חג המולד של בובספוג!") (2012) - דיבוב
בית ספר למפלצות (2013) - דיבוב
בתוך לואין דיוויס (2014)
כולם אוהבים את הקופרס (2015)
טרמבו (2015)
דרך קלוברפילד 10 (2016)
ראצ'ט וקלאנק (2016) - דיבוב
הגיבורים של בוסטון (2017)
קונג: אי הגולגולת (2017)
פצצה אטומית (2017)
בלשי אל. איי (2017)
ולריאן ועיר אלף הכוכבים (2017)
רובוטריקים: האביר האחרון (2017) - דיבוב
מדינה שבויה (2019)
דרדסים (2025) - דיבוב
Judy‏ (TBA)
פילמוגרפיה > טלוויזיה

פרצוף הזעם (1983) - סרט טלוויזיה
Murder Ordained‏ (1987) - סרט טלוויזיה
רוזאן (2018, 1988-1997)
עכשיו ומיד (2000-1999)
נורמל, אוהיו (2000)
אב הגאווה (2005-2004) - דיבוב
סטודיו 60 (2006)
השנה ללא סנטה קלאוס (2006) - סרט טלוויזיה של NBC
התחנה (2009) - סרט טלוויזיה
טרמיי (אנ') (2011-2010)
ד"ר מוות ומיסטר ג'ק (2010) - סרט טלוויזיה
בית אלפא (2014-2013)
הקונרים (2018-הווה)
משפחת ג'מסטון (2019)
מפלצות בע"מ בעבודה (2021) - דיבוב
מונרך: מורשת של מפלצות (אנ') (2023–2024)
קייט מאלגרו

| --- | --- |

קייט מאלגרו, 2009
 לידה:  29 באפריל 1955 (בת 69) דובוק, איווה, ארצות הברית
 שם לידה:  Katherine Kiernan Maria Mulgrew 
 מדינה:  ארצות הברית 
 תקופת הפעילות:  מ-1975 
 מקום לימודים:  בית הספר לאמנויות על שם טיש  התיכון הקתולי ואלרט  בית הספר למשחק סטלה אדלר 
 בן או בת זוג:  טים הגאן (1999–2014)  רוברט ה. איגאן (1982–1995) 
 פרסים והוקרה:  פרס סאטורן, מועמדת לפרס גלובוס הזהב
 http://www.totallykate.com
 פרופיל ב-IMDb
 
קת'רין קיירנאן מריה "קייט" מאלגרו (באנגלית: Katherine Kiernan Maria "Kate" Mulgrew; נולדה ב-29 באפריל 1955) היא שחקנית אמריקאית, הידועה בדמותה של קפטן קתרין ג'יינוויי בסדרה "מסע בין כוכבים: וויאג'ר", ומאוחר יותר כגלינה "רד" רזניקוב בסדרה הדרמה-קומית "כתום זה השחור החדש" של נטפליקס. לפני כן התפרסמה בשל תפקידה כמארי ריאן פאנלי באופרת הסבון "תקוותו של ריאן".
במהלך השנים זכתה מאלגרו בפרסים שונים בשל תפקידיה כולל פרס אובי, פרס סאטורן ושלושה פרסי גילדת שחקני המסך. היא הייתה אף מועמדת לפרס אמי ולפרס גלובוס הזהב.
ביוגרפיה

קייט מאלגרו נולדה בשנת 1955 בדובוק, איווה, למשפחה אירית קתולית לתומאס ג'יימס מאלגרו השני, קבלן במקצועו ולג'ואן וירג'יניה מאלגרו (לשעבר קיירנאן), אמנית וציירת. בגיל 17, התקבלה לקונסרבטוריון למשחק סטלה אדלר בניו יורק, המשויך לאוניברסיטת ניו יורק ולמדה שם כשנה. את לימודיה מימנה כמלצרית במסעדה בשדרה השלישית.
קריירה

את תחילת הקריירה שלה ניתן לסמן באופרת הסבון של ABC, "תקוותו של ריאן" (1975) בתפקיד מארי ריאן פאנלי. תפקיד זה, אשר שיחקה עד לשנת 1978, הקנה לה פופולריות גם לאחר שהסדרה ירדה מהאקרנים. מאלגרו נשארה בידידות עם שותפתה לסדרה, איליין כריסטן והגישה עמה פרס מיוחד ליוצר הסדרה, קלייר לאבין ב-1995. במקביל, שיחקה בהפקה של המחזה "העיירה שלנו" בתיאטרון השקספירי האמריקאי בסטנפורד, קונטיקט. ב-1979 שיחקה בתפקיד קייט קולומבו בסדרה "גברת קולומבו" שנכתב במיוחד עבורה, ואף קיבלה עבורו מועמדות לפרס גלובוס הזהב לשחקנית הטובה ביותר בסדרת דרמה לשנת 1980.
בשנת 1985 שיחקה בקומדיית ההרפתקאות "רמו" של הבמאי גאי המילטון. בשנת 1986 הופיעה בסדרה "חופשי על הבר" כג'נט אלדרידג'. בשנת 1987 שיחקה בקומדיה של דני דה ויטו "לזרוק את אמא מהרכבת".
בשנת 1994 גילמה את רייצ'ל פרסקוט בסרט "קייטנה בלי הפסקה" בכיכובו של כריסטופר לויד.
קריירה > מסע בין כוכבים: וויאג'ר (1995–2001)

בשנת 1995 קיבלה הצעה לשחק בתפקיד קפטן קתרין ג'יינוויי בסדרה "מסע בין כוכבים: וויאג'ר" מסדרת מסע בין כוכבים. מאלגרו הייתה לאישה הראשונה המשחקת קפטן בתפקיד קבוע בסדרה. סדרה זו הפכה לסדרה הקבועה הראשונה ברשת UPN הצעירה והייתה גם לסדרה הארוכה ביותר בתולדות רשת זו. מאלגרו זכתה בפרס סאטורן בקטגוריית שחקנית הטלוויזיה הטובה ביותר לשנת 1998 על תפקידה בסדרה זו. היא גם דיבבה את דמותה זו במשחקי המחשב המבוססים על הסדרה, לאחרונה גם דיבבה במשחקים כמו סדרת Dragon Age. במקביל לסדרה, דיבבה את דמותה של טיטאניה בסדרה "הגרגולים" ב-1996.
מאלגרו עברה אודישן לתפקיד קפטן קתרין ג'יינוויי, כאשר מפיקי הסדרה הכריזו עליה. תחילה הגישה אודישן מוקלט, אשר הכינה בעיר ניו יורק באוגוסט 1994. אולם היא לא הייתה מרוצה מאודישן זה, ונגשה לאודישן אישי מספר שבועות קצר לאחר מכן. ביום זה, כוכבת הסרטים ז'נבייב בוז'ולד נבחרה לתפקיד ג'יינוויי, אך עזבה את התפקיד לאחר יומיים בלבד, בשל לוח הזמנים התובעני הדרוש לסדרת טלוויזיה. מאלגרו שיחקה בתפקיד זה לאורך כל שבע עונותיה של הסדרה עד לסיומה בשנת 2001.
על תפקידה בוויאג'ר, כתבה מאלגרו: ”אני גאה בתפקיד זה. הוא היה קשה; זו הייתה עבודה קשה. אני גאה בעבודה זו, כיוון שאני חושבת שהוא שינה את היחס לנשים ומדע. למדתי לאהוב את מסע בין כוכבים: וויאג'ר, ומתוך הרכב של תשעה שחקנים, נעשיתי חברה טובה של שלושה, ובו בעת גידלתי שני ילדים.”